**Ministru kabineta rīkojuma projekta “Grozījums Ministru kabineta 2018.gada 12.decembra rīkojumā Nr. 666 „Par Pārsūdzības komisijas izveidi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neattiecas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sporta likuma 11.5 panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Sporta likuma [11.5panta](https://likumi.lv/ta/id/63545-valsts-parvaldes-iekartas-likums#p16) ceturtajai daļai Pārsūdzības komisiju (turpmāk – Komisija) izveido Ministru kabinets, tās sastāvā iekļaujot vismaz piecas personas (tostarp juristu, ārstu, sporta darbinieku un sportistu), kuras spēj izskatīt lietas taisnīgi, objektīvi un neatkarīgi, un kuras izvirza Latvijas Ārstu biedrība, biedrība "Latvijas Olimpiskā komiteja", biedrība "Latvijas Sporta federāciju padome", specializētā sporta organizācija — sabiedrība ar ierobežotu atbildību "Latvijas Olimpiskā vienība" — un Latvijas Sporta pedagoģijas akadēmija. Komisijas sekretāra funkcijas saskaņā ar Ministru kabineta 2019.gada 24.septembra noteikumu Nr. 448 “Nacionālie antidopinga noteikumi” 49.punktu veic tās ievēlēts Komisijas loceklis. Lai veiktu sekretariāta funkcijas (rīkot Komisijas sēdes, protokolēt Komisijas sēdes, sagatavot Komisijas sēžu protokolu, sagatavot Komisijas pieņemtos lēmumus, veikt saziņu ar visām ieinteresētajām pusēm par pieņemto lēmumu un citiem jautājumiem, ienākošās korespondences saņemšanu, sniegt komentārus Pasaules Antidopinga aģentūrai uz jautājumiem par pieņemto lēmumu, Komisijas nomenklatūras izveide u.c. darbības, kas saistītas ar Komisijas darbu) ir nepieciešams Komisijas loceklis ar juridisko izglītību, lai tas spētu korekti un kvalitatīvi pildīt papildus pienākumus Komisijas darbā. Šobrīd saskaņā ar Ministru kabineta 2018.gada 12.decembra rīkojumu Nr. 666 „Par Pārsūdzības komisijas izveidi” Komisijas sastāvā ir iekļauts tikai viens pārstāvis ar juridisko kvalifikāciju – Māris Liepiņš no biedrības “Latvijas Sporta federāciju padome". M.Liepiņš ir Komisijas priekšsēdētājs un viņam tika noteikts arī pildīt Komisijas sekretariāta funkcijas. Tomēr, pēc Latvijas Antidopinga biroja sniegtās informācijas kopš 2019.gada oktobra M.Liepiņš nespēja pietiekoši iesaistīties Komisijas darbā un veikt gan Komisijas priekšsēdētāja, gan sekretariāta funkcijas. Komisijā, veicot sekretariāta funkcijas ir nepieciešamas juridiskās zināšanas, lai nodrošinātu korektu Komisijas darbību. Šobrīd Komisijas locekļi nespēj veikt nepieciešamās darbības Komisijā juridiskās kvalifikācijas tūkuma dēļ, jo Komisijā ir tikai viens loceklis ar juridisko izglītību. Šī iemesla dēļ Komisijas darba nodrošināšanā šobrīd tiek iesaistīts arī Latvijas Antidopinga birojs. Lai nodrošinātu Komisijas operacionālo un institucionālo neatkarību, ko paredz 2021.gada Pasaules Antidopinga Kodekss, kā arī, lai nodrošinātu pietiekošu Komisijas locekļu skaitu sastāvā ar atbilstošu juridisko kvalifikāciju, ir nepieciešams veikt grozījumu 2018.gada 22.decembra rīkojumā Nr. 666 „Par Pārsūdzības komisijas izveidi” un papildināt Komisijas sastāvu ar diviem jauniem Komisijas locekļiem. Atbilstoši iepriekšminētajam, Latvijas Antidopinga birojs ir lūdzis Latvijas Ārstu biedrībai, biedrībai "Latvijas Olimpiskā komiteja", biedrībai "Latvijas Sporta federāciju padome", specializētajai sporta organizācijai — sabiedrība ar ierobežotu atbildību "Latvijas Olimpiskā vienība" — un Latvijas Sporta pedagoģijas akadēmijai izvirzīt divas personas Komisijas locekļu sastāvā, kuras izrādītu vēlmi veikt sekretariāta funkcijas Komisijā, kā arī kurām būtu nepieciešamā juridiskā kvalifikācija, lai kvalitatīvi veiktu minētās funkcijas. Biedrība “Latvijas olimpiskā vienība” un biedrība “Latvijas Sporta federāciju padome” ir iesūtījusi kandidātus, kuri tiek virzīti Komisijas locekļu sastāvā:1. 1. Pāvels Tjuševs – zvērināts advokāts (biedrība “Latvijas Olimpiskā vienība);
2. 2. Edgars Gūte – jurists (biedrība “Latvijas Sporta federāciju padome).

Pamatojoties uz no institūcijām saņemto informāciju, Veselības ministrija ir izstrādājusi Ministru kabineta rīkojuma projektu, paredzot veikt grozījumu 2018.gada 22.decembra Ministru kabineta rīkojumā Nr. 666 „Par Pārsūdzības komisijas izveidi” un apstiprināt divus jaunus Komisijas locekļus ar juridisko kvalifikāciju, lai nodrošinātu kvalitatīvu un korektu Komisijas darbību. Veicot  grozījumu, tiks nodrošināts, ka Komisijas sastāvā būs trīs locekļi ar juridisko kvalifikāciju, jo M.Liepiņš turpinās darbu kā Komisijas loceklis, savukārt Komisijas sekretariāta  funkcijas varēs tikt nodotas kādam no jaunajiem apstiprinātajiem Komisijas locekļiem. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Latvijas Antidopinga birojs, Latvijas Ārstu biedrība, biedrība “Latvijas Olimpiskā komiteja”, biedrība “Latvijas Sporta federāciju padome”, specializētā sporta organizācija – sabiedrība ar ierobežotu atbildību “Latvijas Olimpiskā vienība” un Latvijas Sporta pedagoģijas akadēmija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sportisti, sporta darbinieki, kā arī šīs grupas pārstāvošās nevalstiskās organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Nav.  |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar*.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Rīkojumu projektā ietverto tiesību normu izpilde notiek saskaņā ar starptautiskajām saistībām, kas izriet no: 1. 2005. gada 19. oktobra Starptautiskās konvencijas pret dopingu sportā;2. Eiropas Padomes 1989. gada 16. novembra Antidopinga konvencijas Nr. 135. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Tika nodrošināta sportistus, sporta darbiniekus un ārstus pārstāvošo nevalstisko organizāciju līdzdalība Ministru kabineta rīkojuma projekta tapšanā, jo Latvijas Ārstu biedrība, biedrība “Latvijas Olimpiskā komiteja”, biedrība “Latvijas Sporta federāciju padome”, specializētā sporta organizācija – sabiedrība ar ierobežotu atbildību “Latvijas Olimpiskā vienība” un Latvijas Sporta pedagoģijas akadēmija izvirzīja divus jaunus atbilstošus locekļus apstiprināšanai Komisijas sastāvā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Izglītības un zinātnes ministrija, Latvijas Antidopinga birojs, Latvijas Ārstu biedrība, biedrība “Latvijas Olimpiskā komiteja”, biedrība “Latvijas Sporta federāciju padome”, specializētā sporta organizācija – sabiedrība ar ierobežotu atbildību “Latvijas Olimpiskā vienība” un Latvijas Sporta pedagoģijas akadēmija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Veselības ministrs D. Pavļuts

Vīza: Valsts sekretāre D. Mūrmane-Umbraško

S.Lazdiņa, 60005266

sanita.lazdina@vm.gov.lv